На основу члана 34. Закона о јавној својини („Службени гласник РС“, број 72/2011, 88/2013 ,105/2014 104/2016 – др.закон , 108/2016 ,113/2017 , 95/2018 и 153/2020), члана 7. Уредбе о условима прибављања и отуђења непокретности непосредном погодбом и давања у закуп ствари у јавној својини односно прибављања и уступања искоришћавања других имовинских права , као и поступцима јавног надметања и прикупљања писмених понуда (“Сл.гласник РС “ , бр.16/2018 ) , члана.28. Одлуке о прибављању и располагању стварима у јавној својини општине Ћићевац (“Сл.лист општине Ћићевац“ бр. 3/14 и 2/17 ) ,у складу са Одлуком о покретању поступка за давање у закуп пословног простора у јавној својини општине Ћићевац ( “ Сл.лист општине Ћићевац “, бр. 17/22 )

Комисија за издавање пословног простора у закуп објављује ,

**ОГЛАС**

 **РАДИ ИЗДАВАЊА У ЗАКУП ПОСЛОВНОГ ПРОСТОРА**

 **У ЈАВНОЈ СВОЈИНИ ОПШТИНЕ ЋИЋЕВАЦ ПУТЕМ ЈАВНОГ НАДМЕТАЊА**

1. Општина Ћићевац расписује оглас за издавање пословног простора у закуп путем јавног надметања.

2. Предмет јавног надметања је пословни простор у јавној својини општине Ћићевац : пословна просторија бр. 4 , која се налази на к.п.бр.1695/5 КО Ћићевац град , ул. Карађорђева бр.98 , уписан у листу непокретности бр.413 КО Ћићевац град . Пословни простор је површине 20м2. Пословни простор се издаје у складу са Одлуком Скупштине општине о одређивању подручја на којима се могу обављати одређене врсте пословних делатности бр. 313-118/06 -02 од 15.06. 2006.године , за обављање делатности државних органа и служби .

Пословни простор се даје у закуп на одређено време , на временски период од 5 година .

 Почетна цена закупа пословног простора утврђује се у износу од 300,00 динара /м2  месечно са минималним лицитационим кораком од 50.00 динара.

Пословни простор се даје у закуп у „виђеном стању“ , без права закупца на накнадну рекламацију.

Закупац не може вршити адаптацију пословног простора без претходне сагласности закуподавца.

Сви трошкови адатапције закупљене непокретности по добијеној сагласности закуподавца падају на терет закупца . Није дозвољено издавање у подзакуп **.**

3. Право учешћа у поступку јавног надметања имају сва правна и физичка лица која поднесу уредне пријаве и уплате депозит у износу од једне месечне закупнине од почетне цене за предметну непокретност – 6000,00 динара на уплатни рачун 840-5806741-38, Општинска управа Ћићевац-Депозит , по моделу 97 са позивом на број 02-032 .

Пријаве за јавно надметање се подносе Комисији за издавање пословног простора у јавној својини општине Ћићевац на **јединственом обрасцу** ( који се може преузети код службеног лица у Одсеку за урбанизам, грађевинарство и инспекцијске послове сваког радног дана од 7 до 15 часова ) у запечаћеној коверти , препоручено поштом или непосредно преко писарнице Општинске управе општине Ћићевац , са назнаком **“ Пријава за јавно надметање -закуп пословног простор у Ћићевцу у улици Карађорђевој бр.98 - НЕ ОТВАРАЈ “ .**

Уредна пријава треба да садржи :

1) за физичка лица – име и презиме ,адреса,број личне карте , јединствени матични број грађана ;

2) за предузетнике – име и презиме предузетника, адреса, број личне карте, јединствени матични број грађана , извод из регистра надлежног органа , назив радње, матични број радње, ПИБ;

3) за правна лица – назив и седиште правног лица , копија решења о упису правног лица у регистар код надлежног органа, копију решења о додељеном ПИБ- у;

4) пуномоћје за лице које заступа подносиоца пријаве ;

5) изјаву да ће непокретност преузети у виђеном стању;

6) доказ о уплаћеном депозиту;

7) изјаву да ће доставити средство финансијског обезбеђења за редовно испуњење обавеза;

8) потврду надлежних институција да је подносилац пријаве измирио закупнину и друге јавне дажбине ( за комуналне услуге , за испоруку ел.енергије и др.) уколико је већ закупац пословног простора на коме је носилац права јавне својине општина Ћићевац.

Учеснику на огласу чија понуда није прихваћена , депозит се враћа по коначности одлуке о избору најповољнијег понуђача.

Учеснику на огласу , чија је понуда прихваћена, губи право на повраћај депозита , ако у року од 15 ( петнаест ) дана од дана пријема позива закуподавца не закључи уговор о закупу пословног простора .

Учесник на огласу је у обавези да у понуди наведе број рачуна на који ће се извршити повраћај депозита.

 4. Пријаве на оглас се подносе у периоду од 10.11. 2022.године до 24.11. 2022.године .

 5. Јавно надметање обавиће се испред Комисије за издавање пословног простора у закуп дана 28.11.2022.године у 10 часова у великој сали Скупштине општине Ћићевац .

 6. Критеријум за избор најповољнијег понуђача је висина понуђене цене за закуп пословног простора.

 Јавно надметање спровешће се ако истом присуствује најмање један понуђач лично или преко овлашћеног пуномоћника.

 Учесник на јавном надметању који понуди највиши износ закупнине потписује изјаву о висини понуђене цене са назнаком висине понуђеног износа закупнине , коју је дужан да уплати у року утврђеним огласом .

 Уколико учесник из претходног става , не закључи уговор у року од 15 дана од дана правоснажности одлуке о избору најповољнијег понуђача и не уплати излицитирану цену закупнине губи право на повраћај депозита .

 7. Одлуку о избору најповољнијег понуђача , након спроведеног поступка јавног надметања доноси Општинско веће на основу образложеног предлога Комисије. Против одлуке о избору најповољнијег понуђача , може се у року од 30 дана од дана пријема одлуке покренути управни спор пред надлежним судом .

 8. Оглас ће бити објављен на Огласној табли Општинске управе општине Ћићевац , на сајту општине Ћићевац и дневном листу .

КОМИСИЈА ЗА ИЗДАВАЊЕ ПОСЛОВНОГ ПРОСТОРА У ЗАКУП

Бр: 464 - 17 / 22 - 03 од 09. 11.2022. године

 Председник Комисије

 Зоран Антић